Трећа пролетерска бригада изашла је из састава дивизије 4. јуна 1943. године. Од 1. септембра дивизија је била у саставу Првог пролетерског корпуса. Од новембра 1943. у њен састав укључена је Тринаеста пролетерска ударна бригада „Раде Кончар“, с којом је прошла кроз оштре борбе током зимских операција 1944. године, операције „Реселшпрунг“, операције „Рибецал“, офанзиве у западној Србији септембра 1944, Београдске операције и Сремског фронта.